हांसी. रात बारह बजे के बाद डीजे बजाने से इनकार करने पर कुछ लोगों ने डीजे बजाने वालों की पिटाई कर दी। उपचार के लिए उन्हें सिविल अस्पताल में दाखिल कराया गया। पुलिस को दी शिकायत में नहर कोठी के पास रहने वाले राकेश सैनी ने कहा कि वह बिजली और डीजे का काम करता है। 22 और 23 फरवरी की रात को वह अपने साथियों मोनू, नीरज आदि के साथ रेलवे स्टेशन के पास एक आवास में हुए कार्यक्रम में डीजे बजाने पहुंचा। रात बारह और साढ़े बारह बजे के बीच उन्होंने डीजे बंद कर दिया। उन्हें डीजे और बजाने को कहा गया तो उन्होंने कहा कि समय अधिक हो गया है। अब वह डीजे नहीं बजा सकते।
शिकायत के अनुसार यह जवाब सुनकर तैश में आए 10-15 युवकों ने उसे, मोनू नीरज को पीटना शुरू कर दिया। मोनू नीरज भाग गए, लेकिन युवकों ने उसे खूब मारा। माथे, मुंह शरीर पर डंडों लात घूसों से वार किए।राकेश ने पुलिस को शिकायत में कहा कि उसके मुंह पर एक ब्लैक टी शर्ट वाले ने डंडा मारा जिससे उसके दो दांत टूट गए। उसने भी भाग कर जान बचाई। सूचना पर पीसीआर मौके पर पहुंची तो युवक भाग गए और वह सिविल अस्पताल गया। बाद में मोनू नीरज ने सामान संभाला तो एक लेपटॉप, दो मोबाइल, एक माइक्रोमैक्स एक ब्लैकबेरी नहीं मिले। उसका कोट वहीं लड़ाई के दौरान निकल गया। इसमें से 8 हजार 530 रुपए नहीं मिले। पुलिस ने बताया चिकित्सकों की राय और तफ्तीश के बाद मामला दर्ज कर लिया गया है। सुनील ने पुलिस को दी शिकायत में सामान वापस दिलवाने की मांग की है।
hin_Deva hin_Deva